2010 m. Formulės 1 sezonas

2010 m. Formulės 1 sezonas buvo 61-asis FIA rengiamas Formulės 1 čempionatas. Jį laimėjo Sebastianas Vetelis su Red Bull Racing komanda. Red Bull Racing taip pat triumfavo ir konstuktorių įskaitoje. Čempionų titulus gynė 2009 m. sezone triumfavę Jensonas Buttonas ir Brawn GP, kurią nupirko Mercedes ir pervadino į Mercedes Grand Prix.

Taisyklių pasikeitimai

Galutinės pakoreguotos taisyklės 
2009 m. gruodžio 16 d. FIA oficialiai pristatė galutines ir pakoreguotas naujojo sezono taisykles. 2010 m. vasario 2 d. Formulės 1 komisija pakoregavo kai kuriuos taisyklių punktus. Svarbiausi jų punktai yra šie:
 lenktynių metu draudžiama papildyti degalų atsargas;
 taškų sistema pakeista į 25-18-15-12-10-8-6-4-2-1 (iki šiol buvo 10-8-6-5-4-3-2-1);
 kvalifikacijoje po pirmosios ir antrosios dalių iškris po 8 lenktynininkus (iki šiol – po 5);
 į pirmąjį dešimtuką kvalifikacijoje patekę sportininkai lenktynes turės pradėti su tomis pačiomis padangomis, kuriomis pasiekė geriausią rezultatą starto pozicijas lemiančiame važiavime;
 aerodinamikos bandymų važiuojant tiesia linija leistinas skaičius sumažintas nuo 8 iki 6 dienų per metus;
 vieną aerodinamikos bandymų važiuojant tiesia linija dieną galima iškeisti į leidimą dirbti vėjo tunelyje 4 valandas, kurias būtina išnaudoti per vieną parą;
 vieta garažuose lenktynių savaitgalio metu visoms komandoms bus paskirstoma griežtai po lygiai (iki šiol stipriausios ekipos neretai gaudavo daugiau erdvės);
 uždrausta naudoti elektrinius bolidų pakėlėjus sustojimų boksuose metu;
 padangų šildytuvus leista naudoti toliau, tačiau tik jų paviršiui;
 lenktynininkui viršijus 8 variklių per sezoną limitą du kartus to paties etapo metu, jam 10 starto pozicijų bauda bus taikoma ne tik tame, bet ir kitame etape;
 per lėtai iš savo pozicijų į apšilimo ratą pajudėję pilotai, negalintys startuoti iš savo pozicijų, lenktynes turės pradėti iš techninio aptarnavimo zonos;
 per paskutiniuosius 5 lenktynių ratus arba po varžybų teisėjams nubaudus pilotą priverstinio pravažiavimo pro techninio aptarnavimo zoną, ji jam bus pakeista 20 sek. laiko bauda (iki šiol 25 sek.), o nubaudus 10 sek. sustojimo bauda – 30 sek. laiko bauda;
 priverstinio pravažiavimo pro techninio aptarnavimo zoną arba 10 sek. sustojimo baudą lenktynininkas nuo šiol privalės atlikti per 2 ratus nuo jos paskyrimo;
 komandoms kiekvienam savaitgaliui bus skiriama po 11 padangų komplektų (buvo 14).

Taip pat įvesta taisyklių pataisa dėl bandymų draudimo sezono metu - jei „Formulės-1“ komandai sezono metu prireiks pakeisti vieną lenktynininką kitu, nestartavusiu varžybose per dvejus pastaruosius kalendorinius metus, tokiam sportininkui bus suteikta viena bandymų diena. Treniruotes bus galima surengti tik per dvi savaites prieš debiutą arba dvi savaites po jo ir tik tose trasose, kuriose nevyksta čempionato lenktynės.

Patikslintos taisyklės 
Birželio 24 d. oficialiai buvo patvirtinta, kad tarp FIA ir FOTA pasiektas susitarimas. Sutarta, kad 2010 metais dar galios 2009 m. sezono taisyklės. Skelbiama, kad komandos sutiko per dvejus metus sumažinti savo išlaidas iki dešimtojo dešimtmečio ankstyvųjų metų lygio. Be to, gamintojams priklausančios ekipos įsipareigojo teikti techninę paramą 2010 m. pirmenybėse dalyvausiančioms komandoms.

Detalios taisyklės:
 2010 m. „Formulės-1“ sporto reglamentas su pažymėtais pakeitimais
 2010 m. „Formulės-1“ technikos reglamentas su pažymėtais pakeitimais

Nauja taškų skaičiavimo sistema 
2009 m. gruodžio 10 d. Formulės 1 komisija pritarė (o 2010 m. vasario 2 d. pakoregavo,) nuo naujojo sezono pradėti naudoti kardinaliai naują taškų skaičiavimo sistemą. Toks žingsnis buvo padarytas, atsižvelgiant į komandų skaičiaus padidėjimą iki 13 komandų. Taškai bus skiriami pirmiems 10 finišavusių lenktynininkų tokiu principu:

Automobilių pristatymai 
Taip pat skaitykite: 2010 m. Formulės 1 automobiliai.

Bandymų rezultatai 

 Paryškinti greičiausi bandymų savaitgalių ratai.

Komandos ir lenktynininkai

Pasikeitimai peletone 

 2009 m. birželio 12 d. FIA oficialiai paskelbė naujajame sezone dalyvaujančių sąrašą. Jame debiutuos trys naujos ekipos - Campos Grand Prix, Virgin Racing ir USF1.
 Po to, kai BMW koncernas pranešė pasitraukiantis iš Formulės 1, rugsėjo 15 d. FIA paskelbė, kad BMW-Sauber ekipos vietą 2010 m. sezone užims Lotus F1 Racing ekipa.
 Toyota Racing pasitraukė iš F1, kaip pagrindinę priežastį įvardindami ekonominį sunkmetį.
 2009 m. lapkričio 16 d. oficialiai paskelbta, kad Mercedes įsigijo 75,1 % Brawn GP akcijų ir pervadino komandą į Mercedes Grand Prix.
 2009 m. gruodžio 3 d. FIA oficialiai suteikė teisę dalyvauti čempionate Sauber ekipai, kuri užims Toyota komandos vietą.
 2010 m. kovo 2 d. paaiškėjo, kad šiemet negalės lenktyniauti JAV ekipa USF1, kaip buvo planuota anksčiau.
 2010 m. kovo 4 d. komandą pristatė Campos GP ir pavadinimą pakeitė į Hispania Racing F1 Team.

Pasikeitimai lenktynininkų gretose

Pakeitė komandas 
 Fernando Alonso perėjo į Scuderia Ferrari gretas, pakeisdamas suomį Kimi Raikkoneną, kuris pasitraukė į WRC čempionatą.
 Rubensas Barrichello iš Brawn GP perėjo į Williams ekipą.
 Jensonas Buttonas perėjo į McLaren ekipą ir lenktyiaus kartu su Lewisu Hamiltonu. Tokiu būdu McLaren gretose bus du paskutiniai Formulės 1 čempionai.
 Timo Glockas lenktyniaus Virgin Racing komandoje.
 Kamui Kobayashi, kuris debiutavo keliose paskutinėse 2009 m. lenktynėse Toyota gretose, lenktyniaus Sauber ekipoje.
 Suomis Heikki Kovalainenas iš McLaren perėjo į Lotus F1 Racing komandą.
 Lenkas Robertas Kubica iš buvusios BMW-Sauber ekipos perėjo į Renault.
 Nico Rosbergas paliko Williams ekipą ir naujame sezone bus Mercedes GP narys.
 Jarno Trulli iš Toyota persikėlė į Lotus gretas.
 Nickas Heidfeldas nuo 2010 m. Singapūro Grand Prix tapo Sauber ekipos lenktynininku. Iki tol jis dirbo Mercedes ekipos atsarginiu lenktynininku bei Pirelli kompanijos bandytoju.

Debiutuoja Formulėje 1 
 Lucas Di Grassi GP2 → Virgin Racing
 Nicolas Hülkenberg GP2 → Williams
 Vitaly Petrov GP2 → Renault
 Bruno Senna GP2 → Campos Meta
 Karun Chandhok GP2 → Hispania

Pasitraukia iš Formulės 1 
 Suomis Kimi Raikkonenas pasitraukė iš Formulės 1 čempionato ir dalyvaus WRC.
 Italas Giancarlo Fisichella tapo Ferrari atsarginiu lenktynininku.

Grįžo į Formulę 1 
 Pedro de la Rosa grįš į lenktynininko vietą Sauber ekipoje.
 Septynis kartus čempionas vokietis Michaelis Schumacheris po trejų metų pertraukos grįžta į Formulės 1 lenktynes Mercedes GP ekipoje.

2010 m. sezono lenktynių tvarkaraštis 
2009 m. rugsėjo 21 d. FIA paskelbė šių metų tvarkaraštį:

 Čempionate debiutuos naujas GP Korėjoje, Tarptautinėje Korėjos trasoje. Ilgai buvo svarstoma galimybė šiais metais surengti ir Indijos GP, tačiau 2009 m. sausio mėnesį Bernie Ecclestone paskelbė, kad Indijoje lenktynės vyks nuo 2011 m.
 Po ilgų spėliojimų 2008 m. liepos 4 d. buvo patvirtinta, kad Didžiosios Britanijos GP vyks  naujojoje Donington Park trasoje, tačiau trasos savininkams nepavyko užsitikrinti reikiamo finansavimo. Po ilgų diskusijų su Bernie Ecclstone, Silverstone trasos savininkai sutiko ateinantiems septyneriems metams rengti Britanijos GP.
 Po metų pertraukos į Formulę 1 grįš Kanados GP.

Eiga

Lenktynininkų įskaita

Komandinė įskaita

Šaltiniai 

Formulės 1 sezonai
2010 sporte